nibzard/narodne-novine-full-text-markdown huggingface dataset:
### NN 154/2022 (28.12.2022.), Pravilnik o izmjenama Pravilnika o naknadama troškova zbog posebnih uvjeta rada sudaca privremeno upućenih na rad u drugi sud

MINISTARSTVO PRAVOSUĐA I UPRAVE

2416

Na temelju članka 61. stavka 5. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19 i 80/22) ministar pravosuđa i uprave donosi

PRAVILNIK

O IZMJENAMA PRAVILNIKA O NAKNADAMA TROŠKOVA ZBOG POSEBNIH UVJETA RADA SUDACA PRIVREMENO UPUĆENIH NA RAD U DRUGI SUD

Članak 1.

U Pravilniku o naknadama troškova zbog posebnih uvjeta rada sudaca privremeno upućenih na rad u drugi sud (»Narodne novine«, broj 38/14 i 45/21) u članku 3. stavku 2. riječi: »1.500,00 kuna« zamjenjuju se riječima: »199,08 eura«.

Članak 2.

U članku 4. stavku 1. riječi: »1.000,00 kuna« zamjenjuju se riječima: »132,72 eura«.

Članak 3.

U članku 7. stavku 3. riječi: »2,00 kuna« zamjenjuju se riječima: »0,27 eura«.

Članak 4.

Ovaj Pravilnik objavit će se u »Narodnim novinama«, a stupa na snagu 1. siječnja 2023.

Klasa: 011-01/21-01/22
 Urbroj: 514-03-02/01-22-06
 Zagreb, 20. prosinca 2022.

Ministar
 dr. sc. Ivan Malenica, v. r.
### NN 154/2022 (28.12.2022.), Pravilnik o izmjenama Pravilnika o visini dodatka na plaću sudaca privremeno upućenih na rad u drugi sud

MINISTARSTVO PRAVOSUĐA I UPRAVE

2415

Na temelju članka 87. stavka 3. Zakona o sudovima (»Narodne novine«, broj 28/13, 33/15, 82/15, 82/16, 67/18 i 21/22) ministar pravosuđa i uprave donosi

PRAVILNIK

O IZMJENAMA PRAVILNIKA O VISINI DODATKA NA PLAĆU SUDACA PRIVREMENO UPUĆENIH NA RAD U DRUGI SUD

Članak 1.

U Pravilniku o visini dodatka na plaću sudaca privremeno upućenih na rad u drugi sud (»Narodne novine«, broj 38/14 i 35/22) u članku 2. riječi: »1.500,00 kuna« zamjenjuju se riječima: »199,08 eura«.

Članak 2.

U članku 3. stavci 1. i 2. mijenjaju se i glase:

»(1) Visina dodatka na plaću suca općinskog, trgovačkog i upravnog suda privremeno upućenog na rad u viši sud utvrđuje se u iznosu od 265,45 eura mjesečno (neto).

(2) Visina dodatka na plaću suca županijskog i visokog suda privremeno upućenog na rad u viši sud utvrđuje se u iznosu od 398,17 eura mjesečno (neto).«.

Članak 3.

Ovaj Pravilnik objavit će se u »Narodnim novinama«, a stupa na snagu 1. siječnja 2023.

Klasa: 011-02/22-01/14
 Urbroj: 514-03-02/01-22-03
 Zagreb, 20. prosinca 2022.

Ministar
 dr. sc. Ivan Malenica, v. r.
### NN 154/2022 (28.12.2022.), Pravilnik o izmjenama Pravilnika o naknadama za obavljanje službenih radnji izvan zgrade suda

MINISTARSTVO PRAVOSUĐA I UPRAVE

2417

Na temelju članka 135. stavka 2. Zakona o sudovima (»Narodne novine«, broj 28/13, 33/15, 82/15, 82/16, 67/18 i 21/22), ministar pravosuđa i uprave donosi

PRAVILNIK

O IZMJENAMA PRAVILNIKA O NAKNADAMA ZA OBAVLJANJE SLUŽBENIH RADNJI IZVAN ZGRADE SUDA

Članak 1.

U Pravilniku o naknadama za obavljanje službenih radnji izvan zgrade suda (»Narodne novine«, broj 38/14 i 127/19) u članku 4. stavak 1. mijenja se i glasi:

»(1) Za obavljenu službenu radnju izvan zgrade suda osobi koja je obavila tu radnju pripada paušalna naknada u bruto iznosu po predmetu i to:

– sucu 29,20 eura,

– sudskom savjetniku, zemljišnoknjižnom referentu i stručnom suradniku 21,24 eura,

– službeniku i namješteniku 13,27 eura.«.

Članak 2.

U članku 6. stavak 1. mijenja se i glasi:

»(1) Sudskom ovršitelju za obavljanje službene radnje izvan zgrade suda u ovršnom predmetu pripada paušalna naknada u bruto iznosu od 13,27 eura.«.

Članak 3.

Ovaj Pravilnik objavit će se u »Narodnim novinama«, a stupa na snagu 1. siječnja 2023.

Klasa: 011-01/14-01/27
 Urbroj: 514-03-02/01-22-05
 Zagreb, 20. prosinca 2022.

Ministar
 dr. sc. Ivan Malenica, v. r.
### NN 154/2022 (28.12.2022.), Odluka o izmjeni Odluke o porezima Grada Splita

Grad Split

2437

Na temelju članka 20. Zakona o lokalnim porezima (»Narodne novine« broj 115/16, 101/17 i 114/22) i članka 36. Statuta Grada Splita (»Službeni glasnik Grada Splita« broj 17/09, 11/10, 18/13, 39/13 i 46/13, 11/18, 6/20, 41/21 i 43/21) Gradsko vijeće Grada Splita na 7. sjednici održanoj 14. prosinca 2022. godine je donijelo

ODLUKU

O IZMJENI ODLUKE O POREZIMA GRADA SPLITA

Članak 1.

U Odluci o porezima Grada Splita (»Službeni glasnik Grada Splita« broj 52/17) u poglavlju II. VRSTE POREZA:

– u točki 3., članci 10. i 11., brišu se

– u točki 3. članak 12. stavak 1. mijenja se i glasi:

»Članak 12

(1) »Porez na kuće za odmor plaća se godišnje, u iznosu od EUR 1,99 €/m² korisne površine kuće za odmor na cijelom području Grada Splita«.

– U točki 4. članak 13., briše se.

Članak 2.

U Poglavlju III. »PRIJELAZNE I ZAVRŠNE ODREDBE« mijenja se članak 15. stavak 2. Odluke tako da glasi:

»(2) Poslove u svezi utvrđivanja, evidentiranja, nadzora, naplate i ovrhe poreza na kuće za odmor obavlja nadležno tijelo Grada Splita.«

Članak 3.

Ova Odluka objavit će se u »Narodnim novinama« i »Službenom glasniku Grada Splita«, a stupa na snagu od 1. siječnja 2023.

Klasa: 400-08/17-01/2

Urbroj: 2181/01-09-01/7-22-19

Split, 14. prosinca 2022.

Predsjednik
 Gradskog vijeća
 Željko Domazet, v. r.
### NN 154/2022 (28.12.2022.), Odluka o uvjetima ostvarivanja dobrovoljnog članstva u Hrvatskoj gospodarskoj komori

HRVATSKA GOSPODARSKA KOMORA

2440

Na temelju članaka 21. i 31. Zakona o Hrvatskoj gospodarskoj komori (»Narodne novine« broj 144/2021) te članka 8. Statuta Hrvatske gospodarske komore (»Narodne novine« broj 67/2022), Skupština Hrvatske gospodarske komore na 19. sjednici, 19. prosinca 2022. donosi

ODLUKU

O UVJETIMA OSTVARIVANJA DOBROVOLJNOG ČLANSTVA U HRVATSKOJ GOSPODARSKOJ KOMORI

Članak 1.

Ovom Odlukom utvrđuju se uvjeti ostvarivanja dobrovoljnog članstva u Hrvatskoj gospodarskoj komori (u daljnjem tekstu: Komora).

Članak 2.

U Komoru se mogu dobrovoljno učlaniti ustanove i druge pravne osobe koje obavljaju društvenu djelatnost, profesionalna i strukovna udruženja, znanstvene i obrazovne institucije, udruge te pravne i fizičke osobe koje svojim radom mogu doprinijeti obavljanju djelatnosti Komore.

Članak 3.

Dobrovoljno članstvo započinje upisom u Registar članova Komore iz članka 16. točke 15. Zakona o Hrvatskoj gospodarskoj komori, po Izjavi o dobrovoljnom učlanjenju u Komoru i uplatom članarine, u trajanju od najmanje 12 mjeseci.

Nakon proteka razdoblja od 12 mjeseci iz prethodnog stavka, dobrovoljne članice nastavljaju plaćati članarinu do opoziva.

Dobrovoljne članice ostvaruju pravo na korištenje usluga Komore ovisno o skupini u koju se razvrstavaju sukladno važećem Zakonu o hrvatskoj gospodarskoj komori i Odluci o financiranju Hrvatske gospodarske komore, a na temelju navedenih osnova određuje se i visina članarine.

Dobrovoljne članice Komore koje izraze volju za pripadnost višoj skupini u odnosu na onu u koje bi se razvrstale na temelju odredbi ovoga članka, plaćat će članarinu u visini koja odgovara višoj skupini.

Dobrovoljno članstvo prestaje brisanjem iz Registra članova Komore iz stavka 1. ovoga članka.

Članak 4.

Nadzor obračuna i naplate članarine utvrđene ovom Odlukom provodi Ministarstvo financija Republike Hrvatske – Porezna uprava.

Dobrovoljne članice koje su u Registru poreznih obveznika dužne su članarinu plaćati sukladno važećem Naputku o načinu uplaćivanja prihoda proračuna, obveznih doprinosa te prihoda za financiranje drugih javnih potreba.

Članak 5.

Ova odluka objavit će se u »Narodnim novinama«, a stupa na snagu 1. siječnja 2023. godine.

Klasa: 025-02/22-01/3

Urbroj: 311-02-00-00-22-7

Zagreb, 19. prosinca 2022.

Predsjednik
 dr. sc. Luka Burilović, v. r.
### NN 154/2022 (28.12.2022.), Podatak o etalonskoj cijeni građenja

Ministarstvo prostornoga uređenja, graditeljstva i državne imovine

2421

Na temelju članka 5. stavka 4. Zakona o društveno poticajnoj stanogradnji (»Narodne novine«, br. 109/01, 82/04, 76/07, 38/09, 86/12, 7/13, 26/15, 57/18, 66/19 i 58/21), ministar prostornoga uređenja, graditeljstva i državne imovine objavljuje

PODATAK

O ETALONSKOJ CIJENI GRAĐENJA

I.

Etalonska cijena građenja za primjenu u Zakonu o društveno poticanoj stanogradnji utvrđuje se u iznosu od 7.481,76 kuna po m² korisne površine stana što preračunato u eure po fiksnom tečaju konverzije kune u euro, 1 euro = 7,53450 kuna, iznosi 993,00 eura po m² korisne površine stana.

II.

Vrijednost etalonske cijene građenja iz točke I. sadrži sve troškove izvedbe građevinskih i drugih radova (pripremni, zemljani, konstrukcijski, instalaterski, završni te ugradnja građevnih proizvoda, oprema ili postrojenja) u vezi s građenjem stanova, odnosno stambenih zgrada uključivo porez na dodanu vrijednost, izuzev troškova koji se odnose na zemljište, uređenje komunalne infrastrukture i priključke građevine na infrastrukturu.

III.

Etalonska cijena građenja za primjenu u drugim propisima utvrđuje se u iznosu od 6.000,00 kuna po m² korisne površine stana što preračunato u eure po fiksnom tečaju konverzije kune u euro iznosi 796,34 eura po m² korisne površine stana.

IV.

Ovaj podatak primjenjuje se od dana objave u »Narodnim novinama«.

Klasa: 360-01/22-01/126

Urbroj: 531-04-02-02-01/01-22-1

Zagreb, 14. prosinca 2022.

Ministar
 prostornoga uređenja,
 graditeljstva i državne imovine
 Ivan Paladina, v. r.
### NN 154/2022 (28.12.2022.), Pravilnik o izmjenama i dopunama Pravilnika o obavljanju poslova zaštite na radu

Ministarstvo rada, mirovinskoga sustava, obitelji i socijalne politike

2420

Na temelju članka 20. stavka 9. Zakona o zaštiti na radu (»Narodne novine«, broj 71/14, 118/14, 94/18 i 96/18), ministar nadležan za rad donosi

PRAVILNIK

O IZMJENAMA I DOPUNAMA PRAVILNIKA O OBAVLJANJU POSLOVA ZAŠTITE NA RADU

Članak 1.

U Pravilniku o obavljanju poslova zaštite na radu (»Narodne novine«, broj 126/19) u članku 2. stavak 3. mijenja se i glasi:

»(3) Stručnjak zaštite na radu koji kod poslodavca obavlja poslove zaštite na radu, odnosno poslodavac koji sam obavlja poslove zaštite na radu ili njegov ovlaštenik, moraju imati odgovarajuće obrazovanje iz područja tehničkih, biotehničkih ili prirodnih znanosti ili iz drugog područja koje odgovara djelatnosti poslodavca te moraju ispunjavati obveze stalnog stručnog usavršavanja i osposobljavanja u skladu s propisima zaštite na radu.«

Članak 2.

U članku 5. stavku 1. točka 3. mijenja se i glasi:

»3) ako poslodavac koji zapošljava od 50 do uključivo 249 radnika među radnicima zaposlenim na neodređeno vrijeme nema radnika s potrebnom stručnom spremom za polaganje stručnog ispita za stručnjaka zaštite na radu«

Članak 3.

Članak 10. mijenja se i glasi:

»Osoba koju je poslodavac odredio za obavljanje poslova zaštite na radu (stručnjak zaštite na radu, ovlaštenik odnosno poslodavac), radi provedbe stalnog stručnog usavršavanja i osposobljavanja te obavještavanja i razmjene informacija u području zaštite na radu, upisuje se u Registar osposobljavanja i usavršavanja iz zaštite na radu i obavljanja poslova zaštite na radu prema Uputama za pristup elektroničkoj usluzi koje se objavljuju na mrežnim stranicama ministarstva nadležnog za rad.«

ZAVRŠNA ODREDBA

Članak 4.

Ovaj Pravilnik stupa na snagu osmoga dana od objave u »Narodnim novinama«, osim odredbi članaka 1. i 3. ovoga Pravilnika koje stupaju na snagu 1. svibnja 2023. godine.

Klasa: 011-02/22-01/26
 Urbroj: 524-03-03-01/1-22-18

Zagreb, 15. prosinca 2022.

Ministar
 Marin Piletić, v. r.
### NN 154/2022 (28.12.2022.), Pravilnik o izmjenama Pravilnika o obliku i sadržaju izjave o zapljeni po pristanku dužnika

MINISTARSTVO PRAVOSUĐA I UPRAVE

2414

Na temelju članka 202. st. 8. Ovršnog zakona (»Narodne novine«, broj 112/12., 25/13., 93/14., 55/16. – Odluka Ustavnog suda Republike Hrvatske, 73/17. i 131/20.) ministar nadležan za poslove pravosuđa donosi

PRAVILNIK

O IZMJENAMA PRAVILNIKA O OBLIKU I SADRŽAJU IZJAVE O ZAPLJENI PO PRISTANKU DUŽNIKA

Članak 1.

Obrazac izjave o zapljeni po pristanku dužnika u privitku ovoga Pravilnika zamjenjuje obrazac Izjave u privitku Pravilnika o obliku i sadržaju izjave o zapljeni po pristanku dužnika (»Narodne novine«, broj 120/14. i 82/17.).

Članak 2.

Ovaj Pravilnik objavit će se u »Narodnim novinama«, a stupa na snagu 1. siječnja 2023.

Klasa: 011-02/22-01/95

Urbroj: 514-04-01-02-01/04-22-01

Zagreb, 20. prosinca 2022.

Ministar
 dr. sc. Ivan Malenica, v. r.

![](/files/_web/sluzbeni-dio/2022/132546/images/6762.jpg)

![](/files/_web/sluzbeni-dio/2022/132546/images/6754.jpg)
### NN 154/2022 (28.12.2022.), Pravilnik o izmjenama Pravilnika o obliku i sadržaju zadužnice

MINISTARSTVO PRAVOSUĐA I UPRAVE

2412

Na temelju članka 214. stavka 8. Ovršnog zakona (»Narodne novine«, broj 112/12., 25/13., 93/14., 55/16. – Odluka Ustavnog suda Republike Hrvatske, 73/17. i 131/20.) ministar nadležan za poslove pravosuđa donosi

PRAVILNIK

O IZMJENAMA PRAVILNIKA O OBLIKU I SADRŽAJU ZADUŽNICE

Članak 1.

U Pravilniku o obliku i sadržaju zadužnice (»Narodne novine«, broj 115/12. i 82/17.) u članku 1. riječi: »kunama« zamjenjuju se riječi: »eurima«.

Članak 2.

U članku 4. stavku 1. točki 5. riječ i broj: »i 75/09.« zamjenjuju se riječima i brojevima: »75/09., 120/16. i 57/22.«.

Članak 3.

Obrazac zahtjeva u privitku ovoga Pravilnika zamjenjuje obrazac zahtjeva u privitku Pravilnika o obliku i sadržaju zadužnice (»Narodne novine«, broj 115/12. i 82/17).

Članak 4.

Ovaj Pravilnik objavit će se u »Narodnim novinama«, a stupa na snagu 1. siječnja 2023.

Klasa: 011-02/22-01/94
 Urbroj: 514-04-01-02-01/04-22-01
 Zagreb, 20. prosinca 2022.

Ministar
 dr. sc. Ivan Malenica, v. r.

![](/files/_web/sluzbeni-dio/2022/132546/images/6700.jpg)

![](/files/_web/sluzbeni-dio/2022/132546/images/6691.jpg)

![](/files/_web/sluzbeni-dio/2022/132546/images/6683.jpg)

![](/files/_web/sluzbeni-dio/2022/132546/images/6675.jpg)
### NN 154/2022 (28.12.2022.), Pravilnik o izmjenama Pravilnika o obliku i sadržaju bjanko zadužnice

MINISTARSTVO PRAVOSUĐA I UPRAVE

2413

Na temelju članka 215. stavka 4. Ovršnog zakona (»Narodne novine«, broj 112/12., 25/13., 93/14., 55/16. – Odluka Ustavnog suda Republike Hrvatske, 73/17. i 131/20.), ministar nadležan za poslove pravosuđa donosi

PRAVILNIK

O IZMJENAMA PRAVILNIKA O OBLIKU I SADRŽAJU BJANKO ZADUŽNICE

Članak 1.

U Pravilniku o obliku i sadržaju bjanko zadužnice (»Narodne novine«, broj 115/12. i 82/17.) u članku 4. stavku 1. točki 6. riječ i broj: »i 75/09.« zamjenjuju se riječima i brojevima: »75/09., 120/16. i 57/22.«.

Članak 2.

Članak 9. mijenja se i glasi:

»Dužnik može izdati bjanko zadužnicu na obrascu iz ovoga Pravilnika s naznakom najvišeg iznosa:

– do 1.000,00 eura,

– do 2.000,00 eura,

– do 10.000,00 eura,

– do 20.000,00 eura,

– do 75.000,00 eura i

– do 150.000,00 eura.«

Članak 3.

Obrazac zahtjeva u privitku ovoga Pravilnika zamjenjuje obrazac zahtjeva u privitku Pravilnika o obliku i sadržaju bjanko zadužnice (»Narodne novine«, broj 115/12. i 82/17.).

Članak 4.

Ovaj Pravilnik objavit će se u »Narodnim novinama«, a stupa na snagu 1. siječnja 2023.

Klasa: 011-02/22-01/93
 Urbroj: 514-04-01-02-01/04-22-01
 Zagreb, 20. prosinca 2022.

Ministar
 dr. sc. Ivan Malenica, v. r.

![](/files/_web/sluzbeni-dio/2022/132546/images/6739.jpg)

![](/files/_web/sluzbeni-dio/2022/132546/images/6732.jpg)

![](/files/_web/sluzbeni-dio/2022/132546/images/6723.jpg)

![](/files/_web/sluzbeni-dio/2022/132546/images/6714.jpg)
### NN 154/2022 (28.12.2022.), Odluka o izmjeni Odluke o porezima Grada Slavonskog Broda

Grad Slavonski Brod

2436

Na temelju članka 20., 26. stavaka 2. i 42. Zakona o lokalnim porezima (»Narodne novine«, broj 115/16., 101/17. i 114/22.), članka 27. i 35. Zakona o lokalnoj i područnoj (regionalnoj) samoupravi (»Narodne novine« br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20. ) i članaka 35. i 36. Statuta Grada Slavonskog Broda (»Službeni vjesnik Brodsko-posavske županije« br. 6/09., 13/10. i »Službeni glasnik Grada Slavonskog Broda« br. 4/12., 5/12., 6/13., 5/14., 4/18. i 12/21.), Gradsko vijeće Grada Slavonskog Broda, na svojoj 9. sjednici održanoj 11. studenoga 2022. godine, donijelo je

ODLUKU

O IZMJENI ODLUKE O POREZIMA
 GRADA SLAVONSKOG BRODA

Članak 1.

U članku 5. Odluke o porezima Grada Slavonskog Broda (»Narodne novine«, broj 121/21. i »Službeni glasnik Grada Slavonskog Broda«, broj 16/21.), riječi: »10,00 kuna« zamjenjuju se riječima: »1,33 eura«.

Članak 2.

Ova Odluka objavit će se u »Narodnim novinama« i u »Službenom glasniku Grada Slavonskog Broda«, a stupa na snagu na dan uvođenja eura kao službene valute u Republici Hrvatskoj.

Klasa: 400-01/17-01/17

Urbroj: 2178/01-07-22-48

Slavonski Brod, 11. studenoga 2022.

Predsjednik Gradskog vijeća
 Stribor Valenta, v. r.
### NN 154/2022 (28.12.2022.), Odluka o izmjeni i dopuni Odluke o naknadi za razvoj sustava javne odvodnje trgovačkog društva Odvodnja Rovinj - Rovigno d.o.o.

Odvodnja Rovinj – Rovigno d.o.o.

2443

Na temelju članka 23. stavka 1. točke 4. Zakona o vodnim uslugama (»Narodne novine«, broj 66/19) i članka 52. Zakona o financiranju vodnog gospodarstva (»Narodne novine«, broj 153/09, 90/11, 56/13, 154/14, 119/15, 120/16, 127/17, 66/19) Skupština trgovačkog društva ODVODNJA ROVINJ – ROVIGNO d.o.o. (u daljnjem tekstu: javni isporučitelj) na sjednici održanoj 22. prosinca 2022. godine donosi

ODLUKU

O IZMJENI I DOPUNI ODLUKE O NAKNADI ZA RAZVOJ SUSTAVA JAVNE ODVODNJE

Članak 1.

U Odluci o naknadi za razvoj sustava javne odvodnje (»Narodne novine« 71/2022) u članku 1. iza riječi »Grada Rovinja – Rovigno« dodaju se riječi »i Općine Bale – Comune di Valle«.

Članak 2.

U članku 2. stavku 1. iza riječi »Grada Rovinja – Rovigno« dodaju se riječi »i Općine Bale – Comune di Valle«.

Članak 3.

U članku 3. stavku 1. alineji 1. riječi »2,00 kn/m3 zamjenjuju se riječima »0,27 EUR/m3«.

U alineji 2. riječi »2,00 kn/m3 zamjenjuju se riječima »0,27 EUR/m3«.

Članak 4.

U članku 4. stavku 2. iza riječi »poslovnim knjigama« dodaju se riječi »za svaku jedinicu lokalne samouprave«.

Članak 5.

Ova Odluka stupa na snagu 1. siječnja 2023. godine i objavit će se u »Narodnim novinama« i na mrežnim stranicama javnog isporučitelja.

Urbroj: 470-6/2022 AO 16

Rovinj – Rovigno, 22. prosinca 2022.

ZA SKUPŠTINU DRUŠTVA

Gradonačelnik
 Grada Rovinja – Rovigno
 dr. sc. oec. Marko Paliaga, v. r.

Načelnik
 Općine Bale – Comune di Valle
 Edi Pastrovicchio, v. r.
### NN 154/2022 (28.12.2022.), Odluka o gradskim porezima Grada Dugog Sela

Grad Dugo Selo

2433

Na temelju članka 42. stavka 1. Zakona o lokalnim porezima (»Narodne novine«, broj 115/16, 101/17 i 114/22) te članka 33. stavka 1. točke 2. Statuta Grada Dugog Sela (»Službeni glasnik Grada Dugog Sela«, broj 2/21), Gradsko vijeće Grada Dugog Sela, na 14. redovitoj sjednici, održanoj 15. prosinca 2022. godine, donosi

ODLUKU

O GRADSKIM POREZIMA GRADA DUGOG SELA

Članak 1.

Ovom se Odlukom utvrđuju vrste poreza te stopa i visina poreza koji pripadaju Gradu Dugom Selu.

Članak 2.

Gradu Dugom Selu pripadaju sljedeći porezi:

1. prirez porezu na dohodak

2. porez na kuće za odmor.

Članak 3.

Prirez porezu na dohodak plaća se po stopi od 9 %.

Članak 4.

(1) Porez na kuće za odmor plaća se u godišnjem iznosu od 1,60 eur/m2 korisne površine kuće za odmor.

(2) Poslove u vezi s utvrđivanjem i naplatom poreza iz stavka 1. ovog članka obavlja Ministarstvo financija, Porezna uprava.

Članak 5.

Danom stupanja na snagu ove Odluke prestaje važiti Odluka o gradskim porezima Grada Dugog Sela (»Službeni glasnik Grada Dugog Sela«, broj 2/17, 7/17 i 12/20).

Članak 6.

Ova Odluka objavit će se u »Narodnim novinama« i u »Službenom glasniku Grada Dugog Sela«, a stupa na snagu 1. siječnja 2023. godine.

Klasa: 024-01/22-03/22
 Urbroj: 238-7-03-04/02-22-6
 Dugo Selo, 15. prosinca 2022.

Predsjednik
 Gradskog vijeća
 Kruno Blažinović, v. r.
### NN 154/2022 (28.12.2022.), Odluka o lokalnim porezima Grada Korčule

Grad Korčula

2434

Na temelju članka 42. stavka 1., a u svezi s člankom 20. Zakona o lokalnim porezima (»Narodne novine«, broj 115/16, 101/17 i 114/22), članka 47. stavka 1. točke 2. Statuta Grada Korčule (»Službeni glasnik Grada Korčule«, broj 3/18 i 3/21) te članka 61. Poslovnika Gradskog vijeća Grada Korčule (»Službeni glasnik Grada Korčule«, broj 3/18), Gradsko vijeće Grada Korčule je na 12. sjednici održanoj 1. prosinca 2022. godine donijelo

ODLUKU

O LOKALNIM POREZIMA GRADA KORČULE

I. OPĆA ODREDBA

Članak 1.

Ovom se Odlukom propisuju vrste lokalnih poreza koji pripadaju Gradu Korčuli, kao njegov prihod, stope i visinu poreza te nadležno porezno tijelo za utvrđivanje i naplatu poreza na potrošnju i poreza na kuće za odmor.

II. VRSTE POREZA

Članak 2.

Lokalni porezi Grada Korčule su:

1. prirez porezu na dohodak

2. porez na potrošnju

3. porez na kuće za odmor.

1. Prirez porezu na dohodak

Članak 3.

Prirez porezu na dohodak plaća se po stopi od 6 %.

2. Porez na potrošnju

Članak 4.

Porez na potrošnju plaća se po stopi od 3 %.

3. Porez na kuće za odmor

Članak 5.

Porez na kuće za odmor plaća se u iznosu od 1,99 EUR/m² korisne površine kuće za odmor.

III. UTVRĐIVANJE I NAPLATA POREZA

Članak 6.

Poslove utvrđivanja i naplate poreza na potrošnju i poreza na kuće za odmor obavlja upravno tijelo Grada Korčule nadležno za proračun i financije – Upravni odjel za proračun i financije.

IV. ZAVRŠNE ODREDBE

Članak 7.

Stupanjem na snagu ove Odluke prestaje važiti Odluka o porezima Grada Korčule (»Službeni glasnik Grada Korčule«, broj 2/18) i Odluka o prirezu poreza na dohodak (»Službeni glasnik Grada Korčule«, broj 2/18).

Članak 8.

Ova Odluka objavit će se u »Službenom glasniku Grada Korčule« i »Narodnim novinama«, a stupa na snagu 1. siječnja 2023. godine, osim odredbi o prirezu porez na dohodak koje stupaju na snagu prvoga dana u mjesecu nakon mjeseca u kojem su objavljene u »Narodnim novinama«.

Klasa: 410-02/22-01/01
 Urbroj: 2117-9-01-22-3
 Korčula, 1. prosinca 2022.

Predsjednica
 Gradskog vijeća
 Marija Šegedin, v. r.
### NN 154/2022 (28.12.2022.), Ispravak Odluke o proglašenju Zakona o zdravlju životinja

NARODNE NOVINE

2444

Nakon usporedbe s izvornim tekstom Odluke o proglašenju Zakona o zdravlju životinja Predsjednika Republike Hrvatske objavljene u »Narodnim novinama« broj 152 od 23. prosinca 2022. utvrđena je tiskarska pogreška te se daje

ISPRAVAK ODLUKE

O PROGLAŠENJU ZAKONA O ZDRAVLJU ŽIVOTINJA

U Odluci o proglašenju Zakona o zdravlju životinja (»Narodne novine«, broj 152/2022.) pogrešno je objavljen datum donošenja Zakona o zdravlju životinja u Hrvatskom saboru koji ispravno glasi: »16. prosinca 2022.«.

Urbroj: 50501-4/3-22-01

Zagreb, 28. prosinca 2022.

Glavna urednica
 Zdenka Pogarčić, v. r.
### NN 155/2022 (29.12.2022.), Odluka o najvišoj naknadi za pokrivanje troškova mirovinskog osiguravajućeg društva u 2023. iz doznaka obveznog mirovinskog fonda

HRVATSKA AGENCIJA ZA NADZOR FINANCIJSKIH USLUGA

2505

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine«, broj 140/05 i 12/12) te članka 135. stavka 2. Zakona o mirovinskim osiguravajućim društvima (»Narodne novine«, broj 22/14, 29/18 i 115/18), Hrvatska agencija za nadzor financijskih usluga na sjednici Upravnog vijeća održanoj 21. prosinca 2022. godine donosi

ODLUKU

O NAJVIŠOJ NAKNADI ZA POKRIVANJE TROŠKOVA MIROVINSKOG OSIGURAVAJUĆEG DRUŠTVA U 2023. IZ DOZNAKA OBVEZNOG MIROVINSKOG FONDA

Članak 1.

Mirovinsko osiguravajuće društvo može u 2023. godini naplatiti na ime naknade troškova koje naplaćuje iz doznaka obveznog mirovinskog fonda najviše do:

– 1,5 % od primljene doznake jednokratno i

– 0,17 % od primljene doznake godišnje za vrijeme trajanja isplate mirovine.

Članak 2.

Ova Odluka stupa na snagu prvoga dana od objave u »Narodnim novinama«.

Klasa: 011-02/22-01/02

Urbroj: 326-01-50-53-531-22-1

Zagreb, 21. prosinca 2022.

Predsjednik Upravnog vijeća
 dr. sc. Ante Žigman, v. r.
### NN 155/2022 (29.12.2022.), Odluka o uvođenju prireza porezu na dohodak u Općini Lekenik

Općina Lekenik

2510

Na temelju članka 20. i članka 42. stavka 1. Zakona o lokalnim porezima (»Narodne novine« broj 115/16, 101/17 i 114/22) i članka 34. Statuta Općine Lekenik (»Službeni vjesnik«, broj 9/21), Općinsko vijeće Općine Lekenik na 13. sjednici održanoj 21. prosinca 2022. godine, donijelo je

ODLUKU

O UVOĐENJU PRIREZA POREZU NA DOHODAK U OPĆINI LEKENIK

Članak 1.

Ovom se Odlukom propisuje visina stope prireza porezu na dohodak u Općini Lekenik.

Članak 2.

Visina stope prireza porezu na dohodak u Općini Lekenik je 10 %.

Članak 3.

Ova Odluka objavit će se u »Službenom vjesniku« i u »Narodnim novinama«, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-01/22-01/01

Urbroj: 2176/12-01-22-2

Lekenik, 21. prosinca 2022.

Predsjednik Općinskog vijeća
 Marin Čačić, v. r.
### NN 155/2022 (29.12.2022.), Odluka o lokalnim porezima Općine Žumberak

Općina Žumberak

2512

Na temelju članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15), članka 20. stavka 1. i članka 42. Zakona o lokalnim porezima (»Narodne novine« broj 115/16, 101/17 i 114/22), te članka 34. Statuta Općine Žumberak (»Glasnik Zagrebačke županije« broj 29/09, 14/13, 06/18, 27/20, 22/21), Općinsko vijeće Općine Žumberak na 9. sjednici održanoj 19. prosinca 2022. godine donosi

ODLUKU

O LOKALNIM POREZIMA

Članak 1.

Ovom Odlukom utvrđuju se vrste, stope, visina te način obračuna i plaćanja lokalnih poreza općine Žumberak.

I. VRSTE POREZA

Članak 2.

Porezi Općine Žumberak su:

1. prirez porezu na dohodak

2. porez na potrošnju

3. porez na kuće za odmor

4. porez na korištenje javnih površina.

Prirez porezu na dohodak

Članak 3.

Prirez porezu na dohodak plaća se po stopi od 3 %.

Porez na potrošnju

Članak 4.

Porez na potrošnju plaća se na potrošnju alkoholnih pića (vinjak, rakija i žestoka pića), prirodna vina, specijalna vina, piva i bezalkoholnih pića po stopi od 3 %.

Porez na kuće za odmor

Članak 5.

Porez na kuće za odmor plaća se u visini od 1,33 EUR po jednom četvornom metru.

Porez na korištenje javnih površina

Članak 6.

Porez na korištenje javnih površina plaćaju pravne i fizičke osobe koje koriste javne površine.

Članak 7.

Javnom površinom u smislu ove Odluke smatra se zemljište unutar građevnog područja koje je u skladu s prostornim planovima namijenjeno općoj uporabi (ulice, trgovi, parkovi, nogostupi, igrališta, zelene površine i slično).

Članak 8.

Osnovica poreza je svota zakupnine, odnosno ugovorene naknade.

Porez na korištenje javnih površina plaća se po stopi od 20 %.

Članak 9.

Obveznik je dužan platiti ovaj porez do 15. u mjesecu za prethodni mjesec kada se radi o zakupu na rok duži od 30 dana, odnosno u roku od 8 dana od primitka rješenja o korištenju javne površine ako se radi o zakupu do 30 dana.

II. PRIJENOS OVLASTI NA NADLEŽNA
 POREZNA TIJELA

Članak 10.

Poslovi utvrđivanja, evidentiranja, nadzora, naplate i ovrhe lokalnih poreza općine Žumberak povjeravaju se Ministarstvu financija – Poreznoj upravi.

III. PRIJELAZNE I ZAVRŠNE ODREDBE

Članak 11.

Stupanjem na snagu ove Odluke prestaje važiti Odluka o općinskim porezima (»Glasnik Zagrebačke županije« broj 01/13).

Svi započeti postupci utvrđivanja i naplate općinskih poreza koji nisu dovršeni do dana stupanja na snagu ove Odluke godine dovršit će se po odredbama Odluke iz stavka 1. ovog članka.

Članak 12.

Ova Odluka o lokalnim porezima objavit će se u »Narodnim novinama« i »Glasniku Zagrebačke županije«, a stupa na snagu 1. siječnja 2023. godine.

Klasa: 021-01/22-01/02
 Urbroj: 238-34/22-09-01
 Kostanjevac, 19. prosinca 2022.

Predsjednik Općinskog vijeća
 Općine Žumberak
 Marko Vlahović, v. r.
### NN 155/2022 (29.12.2022.), Odluka o općinskim porezima Općine Jakovlje

Općina Jakovlje

2508

Na temelju članka 20. Zakona o lokalnim porezima (»Narodne novine« broj 115/16, 101/17 i 114/22) i 31. Statuta Općine Jakovlje (»Službeni glasnik Općine Jakovlje« broj 1/21) Općinsko vijeće Općine Jakovlje na 11. sjednici održanoj 29. studenoga 2022. godine donosi

ODLUKU

O OPĆINSKIM POREZIMA OPĆINE JAKOVLJE

I. OPĆE ODREDBE

Članak 1.

Ovom se Odlukom utvrđuje vrsta poreza, stopa i visina poreza te način utvrđivanja i naplate općinskih poreza koji su prihod Proračuna Općine Jakovlje.

II. VRSTE POREZA

Članak 2.

Općini pripadaju sljedeći općinski porezi:

1. prirez porezu na dohodak

2. porez na potrošnju

3. porez na kuće za odmor

4. porez na korištenje javnih površina.

1. Prirez porezu na dohodak

Članak 3.

Prirez porezu na dohodak plaća se po stopi od 5 %.

2. Porez na potrošnju

Članak 4.

Porez na potrošnju plaća se po stopi od 3 %.

Članak 5.

Poslove u vezi s utvrđivanjem i naplatom poreza na potrošnju obavlja Porezna uprava, Ispostava Zaprešić.

3. Porez na kuće za odmor

Članak 6.

Porez na kuće za odmor plaća se godišnje u iznosu od 1.46 €\* (11,00 kuna)/m2 korisne površine kuće za odmor.

Članak 7.

Poslove u vezi s utvrđivanjem i naplatom poreza na kuće za odmor obavlja Porezna uprava, Ispostava Zaprešić.

4. Porez na korištenje javnih površina

Članak 8.

Porez na korištenje javnih površina plaćaju pravne i fizičke osobe koje koriste javne površine na području Općine Jakovlje.

Članak 9.

Javnim površinama u smislu ove Odluke smatraju se zemljišta unutar građevinskog područja koja su sukladno prostorno-planskoj dokumentaciji namijenjena općoj uporabi (ulice, igrališta, zelene površine i sl.).

Članak 10.

Porez na korištenje javnih površina plaća se po stopi od 10% na utvrđenu osnovicu.

Osnovica poreza za korištenje javnih površina je plaćena zakupnina za kioske i pokretne naprave, a zakupodavac je dužan sklopljeni ugovor ili izdano odobrenje u roku od 15 (petnaest) dana dostaviti poreznoj upravi radi obračuna poreza na korištenje javnih površina.

Članak 11.

Uplatu poreza na korištenje javnih površina obveznik je dužan izvršiti u roku od 15 (petnaest) dana od dana dostave rješenja o utvrđivanju tog poreza.

Članak 12.

Poslove u vezi s utvrđivanjem i naplatom poreza na korištenje javnih površina obavlja Porezna uprava, Ispostava Zaprešić.

III. PRIJELAZNE I ZAVRŠNE ODREDBE

Članak 13.

Stupanjem na snagu ove Odluke prestaje važiti Odluka o općinskim porezima Općine Jakovlje (»Službeni glasnik Općine Jakovlje« broj 5/22).

Članak 14.

Ova Odluka objavit će se u »Narodnim novinama« i u »Službenom glasniku Općine Jakovlje«, a stupa na snagu 1. siječnja 2023. godine.

Klasa: 410-01/22-01/01
 Urbroj: 238-11-01/1-22-12
 Jakovlje, 29. studenoga 2022.

Predsjednik
 Općinskog vijeća Općine Jakovlje
 Mario Hlad, v. r.
### NN 155/2022 (29.12.2022.), Odluka o III. izmjeni i dopuni Odluke o porezima Općine Bistra

OPĆINA BISTRA

2507

Na temelju odredbi članka 42. Zakona o lokalnim porezima (»Narodne novine« br. 115/16, 101/17 i 114/22 ), članka 35. Zakona o lokalnoj i područnoj (regionalnoj) samoupravi (»Narodne novine« br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 30. Statuta Općine Bistra (»Službeni glasnik Općine Bistra« br. 2/21), Općinsko vijeće na 19. sjednici održanoj 21. prosinca 2022. godine donosi

ODLUKU

O III. IZMJENI I DOPUNI ODLUKE O POREZIMA OPĆINE BISTRA

Članak 1.

U Odluci o porezima Općine Bistra (»Službeni glasnik Općine Bistra« br. 2/17, 5/17, 1/21) (u daljnjem tekstu Temeljna Odluka) briše se dosadašnji članak 3. i novi članak 3. sada glasi:

»Porez prirezu na dohodak plaća se po stopi od 10 %.«

Članak 2.

Članak 4. Temeljne Odluke »briše se«.

Članak 3.

Članak 6. Temeljne Odluke »briše se«.

Članak 4.

Članak 7. Temeljne Odluke briše se, a novi članak 7. glasi:

»Porez na kuće za odmor plaća se u iznosu od 1,46 eur/m2 korisne površine kuće za odmor.«

Članak 5.

Članak 8. Temeljne Odluke »briše se«.

Članak 6.

Članak 9. Temeljne Odluke »briše se«.

Članak 7.

Članak 10. Temeljne Odluke »briše se«.

Članak 8.

Članak 11. Temeljne Odluke »briše se«.

Članak 9.

Članak 12. Temeljne Odluke »briše se«.

Članak 10.

Danom stupanja na snagu ove Odluke prestaje važiti Odluka o prirezu porezu na dohodak (»Službeni glasnik Općine Bistra« br. 2/17, »Narodne novine« br. 35/17).

Članak 11.

Ova Odluka objavit će se u »Narodnim novinama« i u »Službenom glasniku Općine Bistra«, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 021-01/22-01/88
 Urbroj: 238/02-01-22-01
 Poljanica Bistranska, 21. prosinca 2022.

Predsjednik Općinskog vijeća
 Krešimir Gulić, v. r.
### NN 155/2022 (29.12.2022.), Pravilnik o izmjeni Pravilnika o reviziji u mirovinskom osiguravajućem društvu

HRVATSKA AGENCIJA ZA NADZOR FINANCIJSKIH USLUGA

2487

Na temelju odredbi članka 100. stavka 4. Zakona o mirovinskim osiguravajućim društvima (»Narodne novine«, broj 22/14, 29/18 i 115/18), Hrvatska agencija za nadzor financijskih usluga na sjednici Upravnog vijeća, održanoj 21. prosinca 2022. godine donosi

PRAVILNIK

O IZMJENI PRAVILNIKA O REVIZIJI U MIROVINSKOM OSIGURAVAJUĆEM DRUŠTVU

Članak 1.

U Pravilniku o reviziji u mirovinskom osiguravajućem društvu (»Narodne novine« broj 116/19) članak 12. mijenja se i glasi:

»Revizorsko izvješće za potrebe Hanfe revizorsko društvo dužno je dostaviti Hanfi u pisanom obliku, neposredno ili poštom ili u elektroničkom obliku u skladu s tehničkom uputom Hanfe.«

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/22-11/01

Urbroj: 326-01-70-72-22-5

Zagreb, 21. prosinca 2022.

Predsjednik Upravnog vijeća
 dr. sc. Ante Žigman, v. r.
### NN 155/2022 (29.12.2022.), Pravilnik o izmjeni Pravilnika o adekvatnosti kapitala mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

2488

Na temelju članka 75. stavka 2. i članka 79. stavka 4. Zakona o mirovinskim osiguravajućim društvima (»Narodne novine« broj 22/14, 29/18, 115/18, dalje u tekstu: Zakon) Hrvatska agencija za nadzor financijskih usluga na sjednici Upravnog vijeća održanoj 21. prosinca 2022. donosi

PRAVILNIK

O IZMJENI PRAVILNIKA O ADEKVATNOSTI KAPITALA MIROVINSKOG OSIGURAVAJUĆEG DRUŠTVA

Članak 1.

U Pravilniku o adekvatnosti kapitala mirovinskog osiguravajućeg društva (»Narodne novine« broj 74/14, 121/16, 116/19 i 98/20) u članku 14. stavak 1. mijenja se i glasi:

»(1) Izvještaje iz članka 11. stavka 1. ovoga Pravilnika mirovinsko osiguravajuće društvo dužno je dostaviti Agenciji u skladu s tehničkom uputom Agencije. Izvještaje iz članka 11. stavka 1. točaka 2. i 3. ovoga Pravilnika potvrđuje imenovani ovlašteni aktuar mirovinskog osiguravajućeg društva.«

Stavci 2. i 3. se brišu.

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/22-11/01

Urbroj: 326-01-70-72-22-6

Zagreb, 21. prosinca 2022.

Predsjednik Upravnog vijeća
 dr. sc. Ante Žigman, v. r.
### NN 155/2022 (29.12.2022.), Pravilnik o izmjenama Pravilnika o promidžbenim aktivnostima i internetskoj stranici mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

2495

Na temelju članka 74. stavka 2. Zakona o mirovinskim osiguravajućim društvima (»Narodne novine« broj 22/14, 29/18 i 115/18), Hrvatska agencija za nadzor financijskih usluga na sjednici Upravnog vijeća održanoj 21. prosinca 2022. godine donosi

PRAVILNIK

O IZMJENAMA PRAVILNIKA O PROMIDŽBENIM AKTIVNOSTIMA I INTERNETSKOJ STRANICI MIROVINSKOG OSIGURAVAJUĆEG DRUŠTVA

Članak 1.

U Pravilniku o promidžbenim aktivnostima i internetskoj stranici mirovinskog osiguravajućeg društva (»Narodne novine« broj 2/20, dalje: Pravilnik) u članku 7. stavak 1. mijenja se i glasi:

»(1) Mirovinsko osiguravajuće društvo dostavlja Hanfi dokumentaciju iz članka 3. stavka 3. ovog Pravilnika u propisanom roku i u skladu s tehničkom uputom Hanfe.«.

Stavci 2. i 3. se brišu, a dosadašnji stavci 4., 5. i 6. postaju stavci 2., 3. i 4.

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/22-11/01

Urbroj: 326-01-70-72-22-7

Zagreb, 21. prosinca 2022.

Predsjednik Upravnog vijeća
 dr. sc. Ante Žigman, v. r.
### NN 155/2022 (29.12.2022.), Pravilnik o izmjeni Pravilnika o ponudi mirovinskih programa mirovinskih osiguravajućih društava

HRVATSKA AGENCIJA ZA NADZOR FINANCIJSKIH USLUGA

2489

Na temelju članka 121. stavka 3. i članka 122. stavka 3. Zakona o mirovinskim osiguravajućim društvima (»Narodne novine« broj 22/14, 29/18 i 115/18) Hrvatska agencija za nadzor financijskih usluga na sjednici Upravnog vijeća održanoj 21. prosinca 2022. godine donosi

PRAVILNIK

O IZMJENI PRAVILNIKA O PONUDI MIROVINSKIH PROGRAMA MIROVINSKIH OSIGURAVAJUĆIH DRUŠTAVA

Članak 1.

U Pravilniku o ponudi mirovinskih programa mirovinskih osiguravajućih društava (»Narodne novine« broj 2/2020) u članku 5. stavak 4. mijenja se i glasi:

»(4) Društvo je dužno Hanfi dostavljati dokumentaciju iz stavka 1. ovoga članka u skladu s tehničkom uputom Hanfe.«.

Stavci 5. i 6. brišu se, a stavci 7. i 8. postaju stavci 5. i 6.

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/22-11/01

Urbroj: 326-01-70-72-22-8

Zagreb, 21. prosinca 2022.

Predsjednik Upravnog vijeća
 dr. sc. Ante Žigman, v. r.
### NN 155/2022 (29.12.2022.), Pravilnik o izmjeni Pravilnika o minimalnim standardima, načinu obračuna i mjerilima za izračun tehničkih pričuva prema računovodstvenim propisima

HRVATSKA AGENCIJA ZA NADZOR FINANCIJSKIH USLUGA

2490

Na temelju članka 173. stavka 5. Zakona o osiguranju (»Narodne novine« broj 30/15, 112/18, 63/20, 133/20), Hrvatska agencija za nadzor financijskih usluga na sjednici Upravnog vijeća održanoj 21. prosinca 2022. godine donosi

PRAVILNIK

O IZMJENI PRAVILNIKA O MINIMALNIM STANDARDIMA, NAČINU OBRAČUNA I MJERILIMA ZA IZRAČUN TEHNIČKIH PRIČUVA PREMA RAČUNOVODSTVENIM PROPISIMA

Članak 1.

U Pravilniku o minimalnim standardima, načinu obračuna i mjerilima za izračun tehničkih pričuva prema računovodstvenim propisima (»Narodne novine« broj 72/19) u članku 11. stavak 5. mijenja se i glasi:

»(5) Izvješće iz stavka 4. ovog članka dostavlja se Hanfi u skladu s tehničkom uputom Hanfe.«

Stavci 6. i 7. brišu se, a dosadašnji stavak 8. postaje stavak 6.

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/22-04/01

Urbroj: 326-01-70-72-22-3

Zagreb, 21. prosinca 2022.

Predsjednik Upravnog vijeća
 dr. sc. Ante Žigman, v. r.
### NN 155/2022 (29.12.2022.), Pravilnik o izmjenama Pravilnika o strukturi i sadržaju financijskih i dodatnih izvještaja mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

2496

Na temelju članka 98. stavka 4. točaka 1. i 2. Zakona o mirovinskim osiguravajućim društvima (»Narodne novine« broj 22/14, 29/18 i 115/18, dalje u tekstu: Zakon), Hrvatska agencija za nadzor financijskih usluga na sjednici Upravnog vijeća održanoj 21. prosinca 2022. donosi

PRAVILNIK

O IZMJENAMA PRAVILNIKA O STRUKTURI I SADRŽAJU FINANCIJSKIH I DODATNIH IZVJEŠTAJA MIROVINSKOG OSIGURAVAJUĆEG DRUŠTVA

Članak 1.

U Pravilniku o strukturi i sadržaju financijskih i dodatnih izvještaja mirovinskog osiguravajućeg društva (»Narodne novine« broj 37/16, 121/16 i 98/20) u članku 7. stavak 1. mijenja se i glasi:

»(1) Izvještaje iz članka 3. stavka 1. te čanka 4. stavka 2. ovoga Pravilnika mirovinsko osiguravajuće društvo dužno je dostaviti Agenciji u skladu s tehničkom uputom Agencije«.

Stavci 2. i 3. se brišu.

Članak 2.

U PRILOGU II. mijenja se Obrazac izvještaja o izračunu naknade za upravljanje imovinom (Obrazac MOD-IN) i glasi:

Obrazac MOD-IN

![](/files/_web/sluzbeni-dio/2022/132548/images/12584.jpg)

Prijelazne i završne odredbe

Članak 3.

(1) Ovaj Pravilnik stupa na snagu osmoga dana od objave u »Narodnim novinama«.

(2) Mirovinsko osiguravajuće društvo dužno je prve izvještaje u skladu s Obrascem izvještaja o izračunu naknade za upravljanje imovinom (Obrazac MOD-IN) iz članka 1. ovog Pravilnika, koji čini dio Priloga 2., dostaviti za izvještajna razdoblja od 1. siječnja 2023. godine.

(3) Izvještaj o izračunu naknade za upravljanje imovinom (Obrazac MOD-IN) za razdoblje do 1. siječnja 2023. godine sastavlja se u skladu s obrascem Izvještaja o izračunu naknade za upravljanje imovinom (Obrazac MOD-IN) koji čini dio Priloga 2. Pravilnika o strukturi i sadržaju financijskih i dodatnih izvještaja mirovinskog osiguravajućeg društva (»Narodne novine« broj 37/16, 121/16 i 98/2020), ali se dostavlja na način propisan člankom 2. stavkom 1. ovoga Pravilnika.

Klasa: 011-01/22-11/01

Urbroj: 326-01-70-72-22-10

Zagreb, 21. prosinca 2022.

Predsjednik Upravnog vijeća
 dr. sc. Ante Žigman, v. r.
### NN 155/2022 (29.12.2022.), Pravilnik o izmjeni Pravilnika o interventnim pričuvama mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

2491

Na temelju članka 81.a stavka 3. Zakona o mirovinskim osiguravajućim društvima (»Narodne novine« broj 22/14, 29/18 i 115/18), Hrvatska agencija za nadzor financijskih usluga na sjednici Upravnog vijeća održanoj 21. prosinca 2022. godine donosi

PRAVILNIK

O IZMJENI PRAVILNIKA O INTERVENTNIM PRIČUVAMA MIROVINSKOG OSIGURAVAJUĆEG DRUŠTVA

Članak 1.

U Pravilniku o interventnim pričuvama mirovinskog osiguravajućeg društva (»Narodne novine« broj 121/16 i 116/19, dalje: Pravilnik) u članku 6. stavak 1. mijenja se i glasi:

»(1) Izvještaje iz članka 3. stavka 1. ovoga Pravilnika mirovinsko osiguravajuće društvo dužno je dostaviti Agenciji u skladu s tehničkom uputom Agencije«.

Stavci 2. i 3. se brišu.

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/22-11/01

Urbroj: 326-01-70-72-22-11

Zagreb, 21. prosinca 2022.

Predsjednik Upravnog vijeća
 dr. sc. Ante Žigman, v. r.
### NN 155/2022 (29.12.2022.), Pravilnik o izmjeni Pravilnika o redovitim izvješćima mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

2494

Na temelju članka 102. stavka 3. i članka 106. stavka 3. Zakona o mirovinskim osiguravajućim društvima (»Narodne novine« broj 22/14, 29/18 i 115/18) Hrvatska agencija za nadzor financijskih usluga na sjednici Upravnog vijeća održanoj 21. prosinca 2022. donosi

PRAVILNIK

O IZMJENI PRAVILNIKA O REDOVITIM IZVJEŠĆIMA MIROVINSKOG OSIGURAVAJUĆEG DRUŠTVA

Članak 1.

U Pravilniku o redovitim izvješćima mirovinskog osiguravajućeg društva (»Narodne novine« broj 99/19) u članku 4. stavak 1. mijenja se i glasi:

»(1) Društvo je dužno Hanfi dostavljati dokumentaciju iz članka 2. ovog Pravilnika u skladu s tehničkom uputom Hanfe.«.

Stavci 2. i 3. se brišu, a stavci 4. i 5. postaju stavcima 2. i 3.

Članak 2.

Ovaj pravilnik stupa na snagu osmoga dana od objave u »Narodnim novinama«.

Klasa: 011-01/22-11/01

Urbroj: 326-01-70-72-22-14

Zagreb, 21. prosinca 2022.

Predsjednik Upravnog vijeća
 dr. sc. Ante Žigman, v. r.
### NN 155/2022 (29.12.2022.), Pravilnik o izmjenama Pravilnika o strukturi i sadržaju financijskih izvještaja i drugih izvještaja društva za upravljanje UCITS fondovima

HRVATSKA AGENCIJA ZA NADZOR FINANCIJSKIH USLUGA

2499

Na temelju članka 67. stavaka 3., 4. i 6. Zakona o otvorenim investicijskim fondovima s javnom ponudom (»Narodne novine« broj 44/16, 126/19, 110/21 i 76/22, dalje: Zakon), i članka 19. stavka 6. Zakona o računovodstvu (»Narodne novine«, br. 78/15, 134/15, 120/16, 116/18, 42/20, 47/20 i 114/22) Hrvatska agencija za nadzor financijskih usluga (dalje: Hanfa) na sjednici Upravnog vijeća održanoj 21. prosinca 2021. godine donijela je

PRAVILNIK

O IZMJENAMA PRAVILNIKA O STRUKTURI I SADRŽAJU FINANCIJSKIH IZVJEŠTAJA I DRUGIH IZVJEŠTAJA DRUŠTVA ZA UPRAVLJANJE UCITS FONDOVIMA

Članak 1.

U Pravilniku o strukturi i sadržaju financijskih izvještaja i drugih izvještaja društva za upravljanja UCITS fondovima (»Narodne novine« br. 105/17), članku 2. iza brojčane oznake »44/16« dodaju se brojčane oznake »126/19, 110/21 i 76/22«).

Članak 2.

U članku 8. stavku 1. riječi »naprednim elektroničkim potpisom« brišu se.

U stavku 2. riječi »za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za društva za upravljanje: DZU UCITS, UAIF, OMD i DMD« zamjenjuju se riječju »Hanfe«.

Stavak 3. i 4. brišu se, a stavci 5. i 6. postaju stavci 3. i 4.

Članak 3.

U PRILOGU 2 riječi »u kunama« zamjenjuju se riječima »u eurima« u svim obrascima.

Članak 4.

U PRILOGU 3 skraćenica »HRK« na svim mjestima zamjenjuje se skraćenicom »EUR«.

Članak 5.

(1) Ovaj pravilnik objavit će se u »Narodnim novinama«, a stupa na snagu 1. siječnja 2023. godine.

(2) Odredbe članaka 2. i 3. ovoga Pravilnika prvi put se primjenjuju na izvještajna razdoblja koja počinju s 1. siječnja 2023. godine.

Klasa: 011-01/22-02/02

Urbroj: 326-01-70-72-22-7

Zagreb, 21. prosinca 2022.

Predsjednik Upravnog vijeća
 dr. sc. Ante Žigman, v. r.
### NN 155/2022 (29.12.2022.), Pravilnik o izmjeni Pravilnika o dozvoljenim ulaganjima i ograničenjima ulaganja imovine za pokriće tehničkih pričuva mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

2492

Na temelju članka 92. stavka 5., članka 93. stavka 6. i članka 98. stavka 4. točke 2. Zakona o mirovinskim osiguravajućim društvima (»Narodne novine« broj 22/14, 29/18 i 115/18) Hrvatska agencija za nadzor financijskih usluga na sjednici Upravnog vijeća održanoj 21. prosinca 2022. godine donosi

PRAVILNIK

O IZMJENI PRAVILNIKA O DOZVOLJENIM ULAGANJIMA I OGRANIČENJIMA ULAGANJA IMOVINE ZA POKRIĆE TEHNIČKIH PRIČUVA MIROVINSKOG OSIGURAVAJUĆEG DRUŠTVA

Članak 1.

U Pravilniku o dozvoljenim ulaganjima i ograničenjima ulaganja imovine za pokriće tehničkih pričuva mirovinskog osiguravajućeg društva (»Narodne novine« broj 2/20) u članku 14. stavak 1. mijenja se i glasi:

»(1) Izvještaje iz članka 11. stavka 1. ovoga Pravilnika mirovinsko osiguravajuće društvo dužno je dostaviti Hanfi u skladu s tehničkom uputom Hanfe.«

Stavci 2. i 3. se brišu.

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/22-11/01

Urbroj: 326-01-70-72-22-12

Zagreb, 21. prosinca 2022.

Predsjednik Upravnog vijeća
 dr. sc. Ante Žigman, v. r.
### NN 155/2022 (29.12.2022.), Pravilnik o izmjeni Pravilnika o sadržaju i načinu vođenja registra mirovinskih osiguravajućih društava

HRVATSKA AGENCIJA ZA NADZOR FINANCIJSKIH USLUGA

2493

Na temelju članka 13. stavka 6. Zakona o mirovinskim osiguravajućim društvima (»Narodne novine« broj 22/14, 29/18 i 115/18) Hrvatska agencija za nadzor financijskih usluga na sjednici Upravnog vijeća održanoj 21. prosinca 2022. godine donosi

PRAVILNIK

O IZMJENI PRAVILNIKA O SADRŽAJU I NAČINU VOĐENJA REGISTRA MIROVINSKIH OSIGURAVAJUĆIH DRUŠTAVA

Članak 1.

U Pravilniku o sadržaju i načinu vođenja registra mirovinskih osiguravajućih društava (»Narodne novine« broj 60/14, 91/16 i 34/22) u članku 4. stavak 1. mijenja se i glasi:

»(1) Društvo je dužno Agenciji dostavljati dokumentaciju iz članaka 3. i 5. ovog Pravilnika u skladu s tehničkom uputom Agencije.«

Stavci 2. i 3. se brišu, a stavci 4. i 5. postaju stavci 2. i 3.

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/22-11/01

Urbroj: 326-01-70-72-22-13

Zagreb, 21. prosinca 2022.

Predsjednik Upravnog vijeća
 dr. sc. Ante Žigman, v. r.
### NN 155/2022 (29.12.2022.), Odluka o najvišem postotku naknade depozitaru za 2023. godinu

HRVATSKA AGENCIJA ZA NADZOR FINANCIJSKIH USLUGA

2506

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) te primjenom odredbe članka 191. stavka 2. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18 i 58/20), Hrvatska agencija za nadzor financijskih usluga na sjednici Upravnog vijeća održanoj 21. prosinca 2022. godine donosi

ODLUKU

O NAJVIŠEM POSTOTKU NAKNADE DEPOZITARU ZA 2023. GODINU

Članak 1.

Depozitar za poslove depozitara iz članka 172. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18 i 58/20) u 2023. godini ima pravo na naknadu od najviše 0,017 % od prosječne godišnje neto vrijednosti imovine mirovinskog fonda.

Članak 2.

Ova Odluka stupa na snagu prvoga dana od objave u »Narodnim novinama«.

Klasa: 011-01/22-03/11

Urbroj: 326-01-40-41-22-1

Zagreb, 21. prosinca 2022.

Predsjednik Upravnog vijeća
 dr. sc. Ante Žigman, v. r.